मकवानपुरको मनहरीमा फेला परेका तीनवटा चित्तल आइतबार उद्धार गरिएको छ । उद्धार गरिएको तीमध्ये दुईवटालाई सामान्य चोटपटक लागेको थियो । उनीहरूलाई तत्कालै प्राकृतिक वासस्थानमा छोडिएको थियो । बाँकी अर्को एकलाई भने गाडीमुनी भेटिएको थियो । त्यो चित्तलको खुट्टा र सिंगमा चोट लागेको थियो । उपचारका लागि चितवन राष्ट्रिय निकुञ्जको वन्यजन्तु उद्धार केन्द्रमा लैजाने क्रममा बाटैमा मरेको थियो ।
